વડા પ્રધાન મનમોહન સિંહ આજે યુનાઇટેડ નેશન્સ (યુએન)ની સામાન્ય સભાને સંબોધન કરશે. તેઓ સંયુક્ત રાષ્ટ્રોની સલામતી સમિતિમાં મોટા પાયે ફેરફારની માગણી કરશે. ભારત દાયકાઓથી આતંકવાદનો સામનો કરી રહ્યું છે ત્યારે આંતરરાષ્ટ્રીય સ્તરે આતંકવાદ સામે લડવા માટે વિસ્તૃત માળખાની જરૂરિયાત પર પણ તેઓ ભાર મૂકશે. ગઈ કાલે તેઓ જુદા-જુદા રાજકીય નેતાઓ સાથે મંત્રણામાં અત્યંત વ્યસ્ત રહ્યા હતા.